ai4bharat/Pralekha huggingface dataset:
কেন্দ্রীয়মন্ত্রিসভা
বিজয়া, দেনা এবং ব্যাঙ্ক অফ বরোদার সংযুক্তিকরণের সিদ্ধান্ত কেন্দ্রীয় মন্ত্রিসভায় অনুমোদিত
নয়াদিল্লি, ০২ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, ব্যাঙ্ক সংযুক্তিকরণের এক প্রস্তাব অনুসারে, ব্যাঙ্ক অফ বরোদা, বিজয়া ব্যাঙ্ক এবং দেনা ব্যাঙ্ককে, ব্যাঙ্ক অফ বরোদার সঙ্গে গ্রহীতা ব্যাঙ্ক হিসাবে এবং বিজয়া ব্যাঙ্ক ও দেনা ব্যাঙ্ককে হস্তান্তরিত ব্যাঙ্ক হিসাবে অনুমোদন করা হয়েছে। এই প্রথম ভারতের তিনটি ব্যাঙ্ককে একসঙ্গে সংযুক্ত করার সিদ্ধান্ত নেওয়া হ’ল এবং সংযুক্ত এই ব্যাঙ্কটি ভারতের দ্বিতীয় বৃহত্তম রাষ্ট্রায়ত্ত ব্যাঙ্ক হিসাবে পরিণত হবে। এই সংযুক্তির ফলে বিশ্বব্যাপী প্রতিযোগিতার ক্ষেত্রে একটি শক্তিশালী ব্যাঙ্ক গড়ে উঠবে। বিভিন্ন ধরণের আর্থিক কাজকর্ম, বিস্তৃত নেটওয়ার্কের ব্যবহার, স্বল্প মূল্যের জমা সহ অন্যান্য কাজের জন্য তাৎপর্যপূর্ণভাবে একটি সুসংহত প্রতিষ্ঠান হিসাবে গড়ে ওঠার সম্ভাবনা রয়েছে। এরফলে, তিনটি ব্যাঙ্কের গ্রাহক-ভিত্তি, বাজারের পরিধি, কর্মদক্ষতা এবং বিভিন্ন ধরণের প্রকল্প ও পরিষেবার বৈচিত্র্য তৈরি হবে। এছাড়া, গ্রাহকদের সুবিধাও বাড়বে। ২০১৯ সালের পয়লা এপ্রিল থেকে ব্যাঙ্ক সংযুক্তিকরণের এই প্রস্তাব কার্যকর হবে। এই প্রকল্পটির সূচনায় হস্তান্তরিত ব্যাঙ্কের সমস্ত ব্যবসা, সম্পত্তি, অধিকার, দলিল-দস্তাবেজ, লাইসেন্স, দাবি, অনুমোদন, অন্যান্য সুযোগ-সুবিধা সমস্ত সম্পত্তি, সমস্ত দেনা, সমস্ত দায়দায়িত্ব ও দায়বদ্ধতা অর্পিত হবে গ্রাহক ব্যাঙ্কের ওপর। হস্তান্তরিত ব্যাঙ্কের সমস্ত স্থায়ী এবং নিয়মিত আধিকারিক ও কর্মী গ্রহীতা ব্যাঙ্কের আধিকারিক ও কর্মী হিসাবে গণ্য হবেন। হস্তান্তরিত ব্যাঙ্কের কর্মী ও আধিকারিকরা কোনওভাবেই, গ্রহীতা ব্যাঙ্কে কম বেতন পাবেন না বা অন্যান্য সুযোগ-সুবিধা থেকে বঞ্চিত হবেন। হস্তান্তরিত ব্যাঙ্কের পরিচালন পর্ষদ বদলি হওয়া সমস্ত কর্মী ও আধিকারিকের স্বার্থ সুরক্ষিত রাখার জন্য উদ্যোগ নেবে। হস্তান্তরিত ব্যাঙ্কের শেয়ার হোল্ডারদের জন্য মান্য শেয়ার বিনিময় অনুপাত অনুসারে শেয়ার প্রদানের ব্যবস্থা করবে গ্রহীতা ব্যাঙ্ক। তবে, শেয়ার বিনিময় অনুপাতের বিষয়ে গ্রহীতা এবং হস্তান্তরিত ব্যাঙ্কের শেয়ার হোল্ডারদের কোনও অভিযোগ থাকলে একটি বিশেষজ্ঞ কমিটি গঠন করে, তার নিষ্পত্তি করতে হবে।
ক্রমবর্ধমান ঋণের চাহিদা মেটাতে, প্রতিকূল পরিস্থিতি মোকাবিলায় এবং সহায়সম্পদ সংগ্রহের ক্ষেত্রে সংযুক্ত এই ব্যাঙ্কটি আগের তুলনায় সুবিধাজনক অবস্থায় থাকবে। অন্যদিকে, পণ্য ও পরিষেবার বৈচিত্র্য, প্রযুক্তির ব্যবহার সহ কর্মদক্ষতার ফলে সংযুক্ত ব্যাঙ্কটির লাভের অঙ্ক বৃদ্ধি পাবে বলে মনে করা হচ্ছে।
CG/PB/SB
(Visitor Counter : 158
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক রাজ্য / কেন্দ্রশাসিত অঞ্চলগুলিকে রাজ্যগুলির মধ্যে মেডিকেল অক্সিজেনের সরবরাহে কোনরকম বাধা-বিপত্তি তৈরি না করার জন্য আহ্বান জানিয়েছে
নয়াদিল্লি, ১১ সেপ্টেম্বর, ২০২০
কেন্দ্রীয় স্বাস্থ্য মন্ত্রকের নজরে এসেছে যে কয়েকটি রাজ্য বিভিন্ন আইনের ধারা প্রয়োগ করে আন্তঃরাজ্য অক্সিজেন সরবরাহের ক্ষেত্রে কিছু বিধি-নিষেধ আরোপ করার চেষ্টা করছে। সেইসঙ্গে মন্ত্রকের আরও নজরে এসেছে যে ওই রাজ্যগুলিতে অক্সিজেন উৎপাদক বা সরবরাহকারীদের ক্ষেত্রেও অন্য রাজ্যে সরবরাহের ব্যাপারে বিধি-নিষেধ আরোপ করা হচ্ছে।
রাজ্যগুলিতে এ ধরনের বিধি-নিষেধের প্রেক্ষিতে স্বাস্থ্য মন্ত্রক পুনরায় জানিয়েছে, সঙ্কটাপন্ন কোভিড-১৯ রোগীদের চিকিৎসার জন্য হাসপাতালগুলিতে অক্সিজেন সরবরাহ অব্যাহত রাখা অত্যন্ত জরুরি। রাজ্য / কেন্দ্রশাসিত অঞ্চলগুলিকে পাঠানো এক চিঠিতে কেন্দ্রীয় স্বাস্থ্যমন্ত্রী কোভিড-১৯ আক্রান্ত রোগীদের চিকিৎসার কাজে পর্যাপ্ত পরিমাণে ও নিরবচ্ছিন্নভাবে মেডিকেল অক্সিজেনের সরবরাহ সুনিশ্চিত করার কথা বলেছেন।
স্বাস্থ্য সচিবের পক্ষ থেকে রাজ্য / কেন্দ্রশাসিত অঞ্চলগুলিকে মেডিকেল অক্সিজেনের সরবরাহের ওপর কোনরকম বিধি-নিষেধ না আরোপ করার আহ্বান জানানো হয়েছে। ওই চিঠিতে মন্ত্রকের পক্ষ থেকে সুস্পষ্টভাবে বলা হয়েছে, চিকিৎসাধীন কোভিড-১৯ রোগীদের স্বার্থে অক্সিজেনের সরবরাহ ও ব্যবহার অব্যাহত থাকা প্রতিটি রাজ্যের কর্তব্য।
রাজ্য / কেন্দ্রশাসিত অঞ্চলগুলিকে ওই চিঠিতে স্মরণ করিয়ে দেওয়া হয়েছে, মেডিকেল অক্সিজেন অত্যাবশ্যক জনস্বাস্থ্য সামগ্রীর অন্যতম একটি। তাই, মেডিকেল অক্সিজেন সরবরাহের ক্ষেত্রে যে কোনও ধরনের অন্তরায় কোভিড-১৯ আক্রান্ত রোগীদের চিকিৎসার ক্ষেত্রে বিরূপ প্রভাব ফেলতে পারে। এমনকি, অনেক অক্সিজেন উৎপাদক বা সরবরাহকারী রয়েছেন যাঁরা ইতিমধ্যেই অন্যান্য রাজ্যে অক্সিজেন সরবরাহের ব্যাপারে আগাম চুক্তিবদ্ধ। তাই আইনি বাধ্যবাধকতা হিসেবে এঁদের বিষয়টিকেও বিবেচনায় রাখার জন্য রাজ্য / কেন্দ্রশাসিত অঞ্চলগুলিকে বলা হয়েছে।
সারা দেশে পর্যাপ্ত পরিমাণে অক্সিজেনের সরবরাহ হাসপাতালগুলিতে চিকিৎসাধীন রোগীদের পরিষেবার ক্ষেত্রে অত্যন্ত গুরুত্বপূর্ণ। তাই, করোনা সংক্রমণ প্রতিরোধ ও মোকাবিলায় যে সমস্ত কৌশল গ্রহণ করা হয়েছে তার ফলে সুস্থতার হার ক্রমশ বাড়ছে এবং মৃত্যু হার নিরন্তর কমে বর্তমানে ১.৬৭ শতাংশে পৌঁছেছে। আজ পর্যন্ত ৩.৭ শতাংশের কম নিশ্চিতভাবে করোনায় আক্রান্ত রোগী অক্সিজেন সাপোর্টে রয়েছেন।
CG/BD/DM
(
প্রতিরক্ষামন্ত্রক
ডিআরডিও ল্যাব হাল্কা ওজনের বুলেট প্রুফ জ্যাকেট তৈরি করেছে
নয়াদিল্লি, ০১ এপ্রিল, ২০২১
প্রতিরক্ষা গবেষণা উন্নয়ন সংস্থার  পরীক্ষাগারের অঙ্গ হিসাবে কানপুরের প্রতিরক্ষা সরঞ্জাম ও স্টোর গবেষণা ও উন্নয়ন প্রতিষ্ঠান  ৯ কিলো ওজনের একটি বুলেট প্রুফ জ্যাকেট তৈরি করেছে। ভারতীয় সেনাবাহিনীর গুণমানসম্পন্ন চাহিদা অনুযায়ী এই জ্যাকেট তৈরি করা হয়েছে।
এই জ্যাকেটটি চন্ডীগড়ের টার্মিনাল ব্যালেস্টিক রিসার্চ ল্যাবরেটরিতে পরীক্ষা করা হয়েছে। নতুন ধরনের জ্যাকেটটি পরিধান করলে কাঁধে কোনও সমস্যা হবে না। আগে বুলেট প্রুফ জ্যাকেটের ওজন ১০.৪ কিলোগ্রাম। এখন তা কমিয়ে ৯ কিলোগ্রাম করা হয়েছে। এই জ্যাকটটি তৈরি করতে সুনির্দিষ্ট সামগ্রী এবং পরীক্ষাগারে তৈরি অত্যাধুনিক প্রযুক্তি ব্যবহার করা হয়েছে।
প্রতিরক্ষা মন্ত্রী শ্রী রাজনাথ সিং এই উপলক্ষে ডিআরডিও-র বিজ্ঞানীদের ধন্যবাদ জানিয়েছেন। প্রতিরক্ষা গবেষণা ও উন্নয়ন দপ্তরের সচিব এবং ডিআরডিও-র চেয়ারম্যান ডঃ জি সতীশ রেড্ডিও ডিএমএসআরডিই-র দলটিকে শুভেচ্ছা জানিয়েছেন।
CG/SS/SB
(Visitor Counter : 201
রেলমন্ত্রক
বেসরকারি ট্রেন
নয়াদিল্লী, ১২ মার্চ, ২০২০
সরকারি-বেসরকারি অংশীদারিত্বে ১০০ জোড়ার বেশি যাত্রীবাহী ট্রেন চালানোর এক তালিকা নীতি আয়োগ এবং ভারতীয় রেলের ওয়েবসাইটে তুলে ধরা হয়েছে। ইন্ডিয়ান রেলওয়েজ ক্যাটারিং অ্যান্ড ট্যুরিজম কর্পোরেশন  ২০১৯এর চৌঠা অক্টোবর থেকে দিল্লী-লক্ষ্ণৌ তেজস এক্সপ্রেস ট্রেন চালাচ্ছে। এই ট্রেন চালু হওয়ার পর ২০১৯এর চৌঠা অক্টোবর থেকে ৩১শে অক্টোবরের মধ্যেই আইআরসিটিসি প্রায় ৭ লক্ষ ৭৩ হাজার টাকা আয় করেছে। যাত্রী স্বাচ্ছন্দ্য এবং বিভিন্ন চাহিদার কথা মাথায় রেখে ভারতীয় রেল এই ধরনের একাধিক ট্রেন পরিষেবা চালু করেছে। গতিমান এক্সপ্রেস, বন্দে ভারত এক্সপ্রেসের মতো ট্রেনে আরও অত্যাধুনিক পরিষেবা চালু করা হয়েছে। রাজধানী, দুরন্ত, শতাব্দী এক্সপ্রেসের মতো ট্রেনে পুরোপুরি সংরক্ষণ সুবিধা চালু হওয়ায় দূরের যাত্রীদের সুবিধে হয়েছে। অন্যান্য মেল এক্সপ্রেস ট্রেন এবং অন্ত্যোদয় ট্রেন চালানো হচ্ছে। এছাড়াও, সাধারণ যাত্রীদের যাতায়াতের সুবিধার জন্য। এতে উপকার পাচ্ছেন অসংরক্ষিত টিকিটের যাত্রীরাও। সংরক্ষিত শ্রেণীতেও বরিষ্ঠ নাগরিক, স্বাধীনতা সংগ্রামী, ছাত্রছাত্রী, দিব্যাঙ্গজনদের ভাড়ায় ছাড় দেওয়া হয়েছে। ভারতীয় রেল প্রতিদিনই ট্রেন চলাচলে সামগ্রিক ব্যবস্হাপনার উন্নতি করে চলেছে।
লোকসভায় গতকাল এক প্রশ্নের লিখিত জবাবে কেন্দ্রীয় রেল, বাণিজ্য ও শিল্পমন্ত্রী শ্রী পীযূষ গোয়েলের দেওয়া তথ্যের ভিত্তিতে এই বিবৃতি প্রকাশ করা হয়েছে।
CG/SS/NS
(Visitor Counter : 63
প্রধানমন্ত্রীরদপ্তর
প্রধানমন্ত্রী আগামী ২৬ ডিসেম্বর মন কি বাত অনুষ্ঠানে চিন্তাভাবনা ভাগ করে নেওয়ার জন্য দেশবাসীর কাছে আহ্বান জানিয়েছেন
নতুন দিল্লি, ১৮ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামী ২৬ ডিসেম্বর, রবিবার মন কি বাত অনুষ্ঠানে চিন্তাভাবনা ভাগ করে নেওয়ার জন্য দেশবাসীর কাছে আহ্বান জানিয়েছেন।
এক ট্যুইটে প্রধানমন্ত্রী বলেছেন;
“আমি এই মাসের ২৬ তারিখে #মনকিবাত –এর জন্য বেশ কিছু তথ্য পেয়েছি, এটি ২০২১ সালের শেষ অনুষ্ঠান। এই তথ্যগুলি জীবনযাত্রার সঙ্গে সম্পর্কিত চিন্তাভাবনা এবং তৃণমূল পর্যায়ে পরিবর্তন আনতে সাহায্য করবে। আপনারা নিজ নিজ চিন্তাভাবনা ভাগ করে নিতে থাকুন।”
CG/SS/SKD/
(
রেলমন্ত্রক
ট্রেন পরিষেবা পুনরায় চালু হলে ট্রেন যাত্রীদের যাতায়াতের নিয়মকানুন সম্পর্কিত সংবাদ প্রকাশ প্রতিবেদন : সংবাদ মাধ্যমের জন্য পরামর্শ
নতুন দিল্লি, ১০ এপ্রিল, ২০২০
গত দু দিন ধরে ,বিভিন্ন সংবাদ মাধ্যমে ট্রেন যাত্রীদের যাতায়াতের ব্যাপারে সম্ভাব্য নিয়মকানুন সম্পর্কিত বেশকিছু প্রতিবেদন প্রকাশিত হয়েছে। সেখানে তারিখ দিয়ে কত সংখ্যক ট্রেন চালানো হবে তাও উল্লেখ করা হয়েছে।
এর প্রেক্ষিতে রেলের পক্ষ থেকে জানানো হয়েছে যে, যদি এই বিষয়ে কোন সিদ্ধান্ত নেওয়া হয়, তাহলে অবশ্যই সংবাদ মাধ্যমের দৃষ্টি আকর্ষণ করা হবে। তাই আগে থেকে এ ধরনের অসম্পূর্ণ প্রতিবেদন প্রকাশ করার প্রয়োজন নেই এবং অস্বাভাবিক সময়ে মানুষের মনের মধ্যে অযথা জল্পনা সৃষ্টিও এড়িয়ে যাওয়া উচিত।
এই কারনে জল্পনা তৈরি করতে পারে এ ধরনের অসমর্থিত এবং যাচাইহীন কোন প্রতিবেদন প্রকাশ না করার জন্য সংবাদ মাধ্যমকে রেলের পক্ষ থেকে পরামর্শ দেওয়া হয়েছে।
লকডাউনের পরবর্তী সময়ে রেল যাত্রা বিষয়ে রেল, তার যাত্রীদের কথা মাথায় রেখে এবং অনান্য অংশীদারদেরস্বার্থের কথা ভেবে সম্ভাব্য সেরা সিদ্ধান্তই গ্রহণ করবে।
যখন যেরকম সিদ্ধান্ত গ্রহণ করা হবে, তা সংশ্লিষ্ট সব পক্ষকে জানিয়ে দেওয়া হবে।
(CG/SS
প্রধানমন্ত্রীরদপ্তর
নভরেহ উপলক্ষে প্রধানমন্ত্রীর শুভেচ্ছা
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী নভরেহ উপলক্ষে সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “নভরেহ-র বিশেষ অনুষ্ঠান উপলক্ষে আমার শুভেচ্ছা রইল”।
PG/PM/SB
(
প্রধানমন্ত্রীরদপ্তর
শ্রী নন্দকুমার সিং চৌহানের প্রয়াণে প্রধানমন্ত্রীর শোক প্রকাশ
নতুন দিল্লি, ০৩ মার্চ, ২০২১
প্রধানমন্ত্রী শ্রী নরেন্দ্র মোদী শ্রীনন্দকুমার সিং চৌহানের প্রয়াণে গভীর শোক প্রকাশ করেছেন।
এক টুইট বার্তায় প্রধানমন্ত্রী জানিয়েছেন, খাণ্ডোয়া থেকে নির্বাচিত লোকসভার সদস্য শ্রীনন্দকুমার সিং চৌহানের আকস্মিক মৃত্যুতে তিনি মর্মাহত। সংসদের বিভিন্ন কার্যক্রমের সঙ্গে যুক্ত থাকা, সাংগঠনিক দক্ষতা এবং মধ্যপ্রদেশে বিজেপিকে আরও শক্তিশালী করার ক্ষেত্রে তাঁর অবদান স্মরণীয় হয়ে থাকবে। প্রধানমন্ত্রী তাঁর পরিবারের প্রতি সমবেদনা জানিয়েছেন।
প্রধানমন্ত্রী তার টুইট বার্তায় বলেছেন, "খাণ্ডোয়া থেকে নির্বাচিত লোকসভার সদস্য শ্রী নন্দকুমার সিং চৌহানজীর প্রয়াণ খুবই বেদনাদায়ক ঘটনা। তিনি লোকসভার বিভিন্ন কার্যক্রমে অংশগ্রহণ এবং সাংগঠনিক দক্ষতা ও মধ্যপ্রদেশে বিজেপি-কে শক্তিশালী করার ক্ষেত্রে স্মরণীয় হয়ে থাকবেন। ওম শান্তি।"
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা লাগাতার নিম্নমুখী; ১৭৯ দিন পর এই সংখ্যা ২.৫৪ লক্ষ
গত ৭ দিন দৈনিক মৃত্যুর সংখ্যা লাগাতার ৩০০-র কম
নয়াদিল্লি, ০১ জানুয়ারি, ২০২১
ভারতে সুস্পষ্টভাবে করোনায় আক্রান্তের সংখ্যা লাগাতার নিম্নমুখী। আজ এই সংখ্যা আরও কমে হয়েছে ২ লক্ষ ৫৪ হাজার ২৫৪। ১৭৯ দিন পর আক্রান্তের এই সংখ্যা সর্বনিম্ন। গত ৬ই জুলাই সুস্পষ্টভাবে করোনায় আক্রান্তের সংখ্যা ছিল ২ লক্ষ ৫৩ হাজার ২৮৭।
বর্তমানে ভারতে মোট আক্রান্তের কেবল ২.৪৭ শতাংশই সুস্পষ্টভাবে করোনায় আক্রান্ত।
ভারতে সাম্প্রতিক দিনগুলিতে দৈনিক-ভিত্তিতে আক্রান্তের সংখ্যা ২০ হাজারের কাছাকাছি রয়েছে। গত ২৪ ঘন্টায় নতুন করে আক্রান্ত হয়েছেন ২০ হাজার ৩৫ জন। অন্যদিকে, সুস্থ হয়েছেন ২৩ হাজার ১৮১ জন। সুস্থতার সংখ্যা গত ৩৫ দিন ধরে দৈনিক-ভিত্তিতে আক্রান্তের সংখ্যার তুলনায় বেশি হওয়ায় সুস্পষ্টভাবে করোনায় আক্রান্তের সংখ্যা নিরন্তর কমছে।
দেশে মোট সুস্থতার সংখ্যা ৯৮ লক্ষ ৮৩ হাজার ৪৬১। সুস্থতার সংখ্যা এবং সুস্পষ্টভাবে আক্রান্তের সংখ্যার মধ্যে ফারাক ক্রমশ বাড়ছে। এই ফারাক বর্তমানে বেড়ে দাঁড়িয়েছে ৯৬ লক্ষ ২৯ হাজার ২০৭।
সুস্থতার সংখ্যা লাগাতার আক্রান্তের সংখ্যার তুলনায় বাড়তে থাকায় জাতীয় স্তরে আরোগ্য লাভের হার আজ বেড়ে হয়েছে ৯৬.০৮ শতাংশ।
দেশে গত ২৪ ঘন্টায় আরোগ্য লাভকারীদের ৭৭.৬১ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫ হাজার ৩৭৬ জন সুস্থ হয়েছেন। মহারাষ্ট্রে আরোগ্য লাভ করেছেন ৩ হাজার ৬১২ জন এবং পশ্চিমবঙ্গে সুস্থতার সংখ্যা ১ হাজার ৫৩৭।
দেশে গত ২৪ ঘন্টায় নতুন করে আক্রান্তদের ৮০.১৯ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫ হাজার ২১৫ জন আক্রান্ত হয়েছেন। মহারাষ্ট্রে আক্রান্তের সংখ্যা ৩ হাজার ৫০৯।
দেশে গত ২৪ ঘন্টায় করোনাজনিত কারণে ২৫৬ জনের মৃত্যু হয়েছে। এর মধ্যে ৮০.৪৭ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্রে একদিনেই সর্বাধিক ৫৮ জনের মৃত্যু হয়েছে।কেরলে মারা গেছেন ৩০ দিন এবং পশ্চিমবঙ্গে মৃত্যু হয়েছে ২৯ জনের।
দৈনিক-ভিত্তিতে করোনায় মৃত্যুর সংখ্যা দেশে গত ৭ দিন ৩০০-র নীচে রয়েছে। এর ফলে, মৃত্যু হার কমছে এবং বর্তমানে এই হার ১.৪৫ শতাংশ।
ক্ষুদ্র, অতিক্ষুদ্রওমাঝারিশিল্পমন্ত্রক
খাদি সামগ্রী অভিনব পরিচিতি কোড পাওয়ায় রপ্তানি বাড়বে
নয়াদিল্লি, ০৬ নভেম্বর, ২০১৯
খাদি সামগ্রী ক্রেতা সাধারণের কাছে আরও একবার অভিন্ন পরিচিতি নিয়ে উপস্থিত হতে চলেছে। এই ধরনের সামগ্রীর পৃথক পরিচিতির জন্য ছয় সংখ্যার এক অভিনব কোড প্রদান করা হয়েছে। পরিচিতি বিষয়ক এই কোড-কে এইচএস বা হারমোনাইজড্ সিস্টেম বলা হয়ে থাকে। কেন্দ্রীয় সরকার গত সোমবার খাদি সামগ্রীর ক্ষেত্রে এই কোড চালু করেছে। খাদি সামগ্রীকে অন্যান্য বস্ত্রজাত সামগ্রী থেকে পৃথক করে রপ্তানিযোগ্য করে তোলার ব্যাপারে দীর্ঘ দিন ধরে যে প্রয়াস চলছিল, তা এই অভিনব পরিচিতি লাভের ফলে সম্পূর্ণ হ’ল।
খাদি ও গ্রামোদ্যোগ কমিশনের চেয়ারম্যান বিনয় কুমার সাক্সেনা বলেছেন, সরকারের এই সিদ্ধান্তের ফলে খাদি সামগ্রী রপ্তানিতে এক নতুন যুগের সূচনা হবে। এর আগে খাদি সামগ্রীর ক্ষেত্রে অভিনব তথা স্বতন্ত্র কোনও পরিচিতি ছিল না। স্বতন্ত্র এই পরিচিতি লাভের ফলে অভিনব ও অনন্য খাদি সামগ্রীর রপ্তানি সংক্রান্ত যাবতীয় তথ্য সাধারণ বস্ত্র বা পোশাক রপ্তানির তথ্যের মতো কাজে লাগানো হবে। শ্রী সাক্সেনা আরও জানান, খাদি সামগ্রীর স্বতন্ত্র পরিচিতি লাভের ফলে কেবল রপ্তানির ওপরই নয়, একই সঙ্গে এই ধরনের সামগ্রীর রপ্তানি বৃদ্ধি করতে উপযুক্ত কৌশল গ্রহণেও নজর রাখা সম্ভব হবে।
ওয়ার্ল্ড কাস্টমস্ অর্গানাইজেশন  ছয় সংখ্যা-বিশিষ্ট স্বতন্ত্র পরিচিতি মানক হারমোনাইজড্ সিস্টেম  প্রদান করে থাকে। শুল্ক আধিকারিকরা বিদেশ থেকে আসা যাবতীয় পোশাক-সামগ্রীর দেশের বাজারে প্রবেশের ক্ষেত্রে এইচএস কোড ব্যবহার করে থাকে। অবশ্য, পৃথক এইচএস কোড খাদি সামগ্রী রাপ্তানি অনেক ক্ষেত্রেই সমস্যার সৃষ্টি করে। তাই, শিল্প ও বাণিজ্য মন্ত্রকের পক্ষ থেকে দীর্ঘ দিন ধরে খাদি সামগ্রীর জন্য এই পরিচিতি অর্জনের চেষ্টা চলছিল।
CG/BD/SB
(Visitor Counter : 123
প্রধানমন্ত্রীরদপ্তর
গুজরাটের গান্ধীনগরে পণ্ডিত দীনদয়াল পেট্রোলিয়াম বিশ্ববিদ্যালয়ের সমাবর্তনে প্রধানমন্ত্রী
বিশ্ববিদ্যালয়ে বিভিন্ন সুযোগ-সুবিধার উদ্বোধন
আমাদের লক্ষ্য ভারতের কার্বন ফুটপৃন্ট ৩০ থেকে ৩৫ শতাংশ হ্রাস করে প্রাকৃতিক গ্যাসের উৎপাদন ৪ গুন বাড়ানো: প্রধানমন্ত্রী
নতুন দিল্লি, ২১ নভেম্বর,২০২০
প্রধানমন্ত্রী শ্রী নরেন্দ্র মোদী আজ গুজরাটের গান্ধীনগরে পণ্ডিত দীনদয়াল পেট্রোলিয়াম বিশ্ববিদ্যালয়ের অষ্টম সমাবর্তনের সূচনা করেছেন। এর পাশাপাশি তিনি এদিন ৪৫ মেগাওয়াট ক্ষমতা সম্পন্ন একটি মনোক্রিস্টালাইন সোলার ফটোভোলটেক প্যানেলের শিলান্যাস করেন।এছাড়া তিনি ওয়াটার টেকনোলজির একটি উৎকর্ষ কেন্দ্রেরও ভিত্তিপ্রস্তর স্থাপন করেন। প্রধানমন্ত্রী এদিন ওই বিশ্ববিদ্যালয় ক্যাম্পাসে একটি ইনোভেশন এন্ড ইনকিউবেশন সেন্টার ও টেকনোলজি বিজনেস ইনকিউবেশন এবং ট্রানসলেসানাল রিসার্চ সেন্টার ও স্পোর্টস কমপ্লেক্সেরও আনুষ্ঠানিক উদ্বোধন করেন।
প্রধানমন্ত্রী ছাত্র-ছাত্রীদের উদ্দেশ্যে তাঁর ভাষণে বলেন, সারা বিশ্ব বর্তমানে যে পরিস্থিতির মধ্য দিয়ে চলছে তাতে পরীক্ষা দিয়ে ছাত্র-ছাত্রীদের স্নাতক উত্তীর্ণ হওয়ার বিষয়টি মোটেই সহজ নয়। সেক্ষেত্রে তাঁদের এই অভিপ্রায় এবং দক্ষতা অবশ্যই প্রশংসনীয়। তিনি বলেন বর্তমান এই অতি মারি পরিস্থিতিতে স্নাতক উত্তীর্ণ ছাত্রছাত্রীরা শিল্প ক্ষেত্রে প্রবেশ করতে চলেছে। যেখানে সারা বিশ্বেই শক্তি ও জ্বালানি বা এনার্জি সেক্টরে নানান পরিবর্তন এসেছে।
শ্রী নরেন্দ্র মোদী বলেন, ভারত শক্তি ও জ্বালানি ক্ষেত্রে প্রভূত উন্নতি সাধন করেছে। বেড়েছে কর্মসংস্থান। এর পাশাপাশি কার্বন ফুটপৃন্ট ৩০ থেকে ৩৫ শতাংশ কমিয়ে প্রাকৃতিক গ্যাসের উৎপাদন চার গুণ বৃদ্ধি করাই লক্ষ্য হয়ে দাঁড়িয়েছে। আগামী পাঁচ বছরের মধ্যে তৈল শোধন ক্ষেত্রে উৎপাদন ক্ষমতা দ্বিগুণ বৃদ্ধি পাবে বলে তিনি আশা প্রকাশ করেন। ছাত্র-ছাত্রী এবং পেশাগতদের জন্য একটি তহবিল গঠন করার কথা প্রধানমন্ত্রী উল্লেখ করেন।
প্রধানমন্ত্রী ছাত্রছাত্রীদের কাছে তাদের উদ্দেশ্যর ও প্রয়োজনের জানতে চান। তিনি বলেন, জীবনে চ্যালেঞ্জ গ্রহণ করতে পারলে অবশ্যই সাফল্য আসবে। প্রধানমন্ত্রী জানান ১৯২২ থেকে ৪৭ সাল পর্যন্ত যুবকরা দেশের স্বাধীনতার জন্য নিজেদের নিবেদিত করেছিলেন। আত্মনির্ভর ভারত গঠনের ক্ষেত্রে আধুনিক প্রজন্মকে এগিয়ে আসার তিনি আহ্বান জানান।
প্রধানমন্ত্রী উল্লেখ করেন যে, দায়িত্ব জ্ঞানের ওপর জীবনের উন্নতি নির্ভর করে। দেশ আজ বিভিন্ন ক্ষেত্রে অগ্রগতি করেছে। সদ্য স্নাতক উত্তীর্ণ ছাত্র-ছাত্রীদের দেশ গঠনের কাজে দায়বদ্ধতার কথাও তিনি উল্লেখ করেন।
বর্তমান প্রজন্মের কাছে প্রধানমন্ত্রীর আবেদন, নির্মল হৃদয় এবং পরিষ্কার উদ্দেশ্য নিয়ে চলতে হবে। একুশ শতকে ভারতের উন্নয়ন আরও ত্বরান্বিত হবে বলে তিনি আশা প্রকাশ করেন।
মন্ত্রিসভারঅর্থনৈতিকবিষয়সংক্রান্তকমিটি
আটা বা মেসলিন ময়দার জন্য রপ্তানী নীতি অনুমোদন কেন্দ্রীয় মন্ত্রিসভার
নয়াদিল্লি, ২৫ অগাস্ট, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে রপ্তানী নিষেধাজ্ঞা থেকে আটা অথবা মেসলিন ময়দা ছাড়ের নীতির সংশোধনী প্রস্তাব অনুমোদন করা হয়েছে।
এই অনুমোদনের ফলে আটা ও ময়দা রপ্তানীতে নিষেধাজ্ঞা জারি করা যাবে। এর ফলে, আটা ও ময়দার মূল্য বৃদ্ধি রোধ করা যাবে এবং সমাজের পিছিয়ে পড়া শ্রেণীর জন্য খাদ্য নিরাপত্তা নিশ্চিত হবে।
ডিরেক্টরেট জেনারেল অফ ফরেন ট্রেড  এজন্য একটি বিজ্ঞপ্তি জারি করবে।
বিশ্বে গমের প্রধান রপ্তানীকারক দেশ রাশিয়া ও ইউক্রেন। বিশ্বের মোট গম ব্যবসার এক-চতুর্থাংশই করে এই দুটি দেশ। তাদের মধ্যে সংঘর্ষ শুরু হওয়ায় বিশ্ব বাজারে গম সরবরাহ ব্যাহত হয়েছে, বেড়েছে ভারতীয় গমের চাহিদা। এর ফলে, দেশের বাজারে গমের দাম বেড়েছে। দেশে ১৪০ কোটি মানুষের খাদ্য নিরাপত্তা নিশ্চিত করতে ২০২২ – এর মে মাসে রপ্তানীর উপর নিষেধাজ্ঞা জারি করার সিদ্ধান্ত নেওয়া হয়।
তবে, গম রপ্তানীতে নিষেধাজ্ঞার কারণে আটার চাহিদা বিদেশের বাজারে বেড়েছে এবং ভারতের রপ্তানী ২০২২ – এর এপ্রিল থেকে জুলাই মাসে বেড়ে ২০০ শতাংশ হয়েছে ২০২১-এর ঐ একই সময়ের তুলনায়।
আন্তর্জাতিক বাজারে আটার চাহিদা বৃদ্ধির ফলে দেশীয় বাজারে আটার দাম উল্লেখযোগ্যভাবে বৃদ্ধি পেয়েছে। এর আগে, আটা রপ্তানীর উপর কোনও নিষেধাজ্ঞা জারি করার নীতি ছিল না। এর জন্য আটা রপ্তানীর উপর নিষেধাজ্ঞা থেকে ছাড় প্রত্যাহার করার জন্য নীতিতে সংশোধন প্রয়োজন ছিল, যাতে খাদ্য নিরাপত্তা সুনিশ্চিত করা যায় এবং দেশে আটার মূল্য বৃদ্ধি রোধ করা যায়।
PG/AP/SB
(
স্বাস্থ্যওপরিবারকল্যাণমন্ত্রক
এযাবৎ একদিনে সর্বাধিক ১ কোটির বেশি টিকাকরণের সঙ্গে সঙ্গে ভারতে আরও একটি সাফল্যের মাইলফলক অর্জিত
দেশে সামগ্রিক ভাবে কোভিড-১৯ টিকাকরণের সংখ্যা ৫২ কোটির মাইলফলক ছাড়িয়েছে
বর্তমানে সুস্থতার হার ৯৭.৫৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪৬ হাজার ৭৫৯
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৫৯ হাজার ৭৭৫, যা মোট আক্রান্তের ১.১০ শতাংশ
দৈনিক-ভিত্তিতে আক্রান্তের হার ২.৬৬ শতাংশ, যা গত ৩৩ দিন ৩ শতাংশের নীচে
নতুন দিল্লি, ২৮ আগস্ট, ২০২১
দেশে শুক্রবার ১ কোটির বেশি কোভিড-১৯ টিকাকরণের সঙ্গে আরও একটি সাফল্যের মাইলফলক অর্জিত হয়েছে। দেশে গত ২৪ ঘন্টায় ১ কোটি ৩ লক্ষ ৩৫ হাজার ২৯০টি টিকাকরণের ফলে কোভিড-১৯ টিকাকরণের সংখ্যা ৬২ কোটি ২৯ লক্ষ ৮৯ হাজার ১৩৪ হয়েছে।
আজ সকাল ৮-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘন্টায় করোনা মুক্ত হয়েছেন ৩১ হাজার ৩৭৪ জন। এর ফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ১৮ লক্ষ ৫২ হাজার ৮০২।
একই ভাবে দেশে সুস্থতার হার দাঁড়িয়েছে ৯৭.৫৬ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৬২ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৪৬ হাজার ৭৫৯।
দেশে সুস্পষ্টভাবে আক্রান্তের সংখ্যা বর্তমানে ৩ লক্ষ ৫৯ হাজার ৭৭৫। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.১০।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৭ লক্ষ ৬১ হাজার ১১০টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৫১ কোটি ৬৮ লক্ষ ৮৭ হাজার ৬০২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.১৯ শতাংশ, যা গত ৬৪ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ২.৬৬ শতাংশ। দৈনিক-ভিত্তিতে আক্রান্তের হার গত ৩৩ দিন ৩ শতাংশের নীচে রয়েছে এবং গত ৮২ দিন ৫ শতাংশের নীচে।
CG/BD/AS/
(Visitor Counter : 100
প্রতিরক্ষামন্ত্রক
প্রতিরক্ষা সংক্রান্ত রাষ্ট্রায়ত্ত সংস্থার অংশীদারিত্ব
নতুন দিল্লি, ৯ অগাস্ট, ২০২১
প্রতিরক্ষা মন্ত্রকের আওতাধীন প্রতিরক্ষা উৎপাদন দফতরের অধীনে ৯টি রাষ্ট্রায়ত্ত সংস্থা প্রতিরক্ষা সম্পর্কিত সরঞ্জাম তৈরি করছে । এই ৯টি সংস্থা হল – হিন্দুস্থান অ্যারোনেটিক্স লিমিটেড, ভারত ইলেক্ট্রনিক্স লিমিটেড, বিইএমএল লিমিটেড, ভারত ডায়নামিক লিমিটেড, মিশ্র ধাতু নিগম লিমিটেড, মাজাগন ডক শিপ বিল্ডার্স লিমিটেড, গার্ডেনরীচ শিপ বিল্ডার্স অ্যান্ড ইঞ্জিনিয়ার্স লিমিটেড, গোয়া শিপইয়ার্ড লিমিটেড এবং হিন্দুস্থান শিপইয়ার্ড লিমিটেড ।
প্রতিরক্ষা সরঞ্জাম উৎপাদন ক্ষেত্রে যুক্ত রাষ্ট্রায়ত্ত সংস্থাগুলিতে আর্থিক স্বায়ত্ত শাসন নিয়ে আসার জন্য ও সাধারণ মানুষের অংশীদারিত্ব সহজ করে তুলতে একাধিক উদ্যোগ নেওয়া হয়েছে । প্রতিরক্ষা ক্ষেত্রে একাধিক সমস্যার সমাধানে কেন্দ্রীয় সরকার বহুমুখী পদক্ষেপ নিয়েছে । দেশীয় পদ্ধতিতে এবং দেশের অভ্যন্তরীণ প্রতিরক্ষা সামগ্রীর উৎপাদনে জোর দেওয়া হয়েছে । একাধিক প্রতিরক্ষা সরঞ্জাম আমদানির ওপর নিষেধাজ্ঞা জারি করা হয়েছে । পাশাপাশি প্রতিরক্ষা সরঞ্জাম উৎপাদনকারী রাষ্ট্রায়ত্ত সংস্থাগুলিতে পরিকাঠামোগত আধুনিকীকরণ করা হয়েছে । অর্ডিন্যান্স ফ্যাক্টরিগুলিতে পরিকাঠামোগত সংস্কার সাধনে জোর দেওয়া হয়েছে । পাশাপাশি এই অর্ডিন্যান্স ফ্যাক্টরিগুলিতে উদ্ভাবনীমূলক কর্মকান্ড বৃদ্ধিতে উৎসাহ যোগানো হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন প্রতিরক্ষা প্রতিমন্ত্রী শ্রী অজয় ভাট ।
CG/SS/RAB
(Visitor Counter : 98
শ্রমওকর্মসংস্থানমন্ত্রক
মাতৃত্বকালীন সুবিধা  আইন, ২০১৭’র আওতায় মাতৃত্বকালীন সুবিধা
নয়াদিল্লি, ২১ জুলাই, ২০২২
১৯৬১ সালের মাতৃত্বকালীন সুবিধা আইন সংশোধন করে তৈরি হয়েছে মাতৃত্বকালীন সুবিধা  আইন, ২০১৭। এই আইনের আওতায় মহিলা কর্মীদের সবেতন মাতৃত্বকালীন ছুটি ও দপ্তরের সঙ্গে লাগোয়া ক্রেশ-এর সুবিধাদানের কথা বলা হয়েছে। এই আইন কেন্দ্রীয় সরকার এবং রাজ্য সরকার উভয় ক্ষেত্রেই প্রযোজ্য। এমনকি, খনি, কারখানা ও নির্মাণ স্থলে কর্মরতা মহিলাদের ক্ষেত্রেও এই আইন প্রযোজ্য।
এমপ্লয়ীজ স্টেট ইন্স্যুরেন্স  আইন, ১৯৪৮-এর আওতাধীন মহিলা কর্মীদের ক্ষেত্রেও এই মাতৃত্বকালীন সুবিধা দেওয়া হয়। মাতৃত্বকালীন সুবিধা আইনের আওতাধীন মাতৃত্বকালীন সুবিধা পাবার যোগ্য প্রত্যেক মহিলা এই আইনের আওতাতেও আসবেন, যতক্ষণ পর্যন্ত না তিনি ইএসআই আইন, ১৯৪৮-এর আওতায় মাতৃত্বকালীন সুবিধা দাবি করেন।
ইএসআই আইন, ১৯৪৮-এর আওতায় ২০১৯-২০, ২০২০-২১ এবং ২০২১-২২ – এর মাতৃত্বকালীন সুবিধা পেয়েছেন, এমন মহিলাদের সংখ্যা –
|
|
বছর
|
|
সংখ্যা
|
|
২০১৯-২০
|
|
৪৯২০০
|
|
২০২০-২১
|
|
৪৬৩২৭
|
|
২০২১-২২
|
|
৪৫৬১০
PG/SC/SB
(Visitor Counter : 501
প্রধানমন্ত্রীরদপ্তর
এনএবিএইচ স্বীকৃতি পাওয়ায় এইমস নাগপুর-কে অভিনন্দন প্রধানমন্ত্রীর
নয়াদিল্লি, ১ জুন, ২০২৩
দেশের সব এইমসগুলির মধ্যে এইমস নাগপুর সর্বপ্রথম এনএবিএইচ স্বীকৃতি পাওয়ায় প্রধানমন্ত্রী সমগ্র দলকে অভিনন্দন জানিয়েছেন।
এইমস নাগপুরের একটি ট্যুইট সকলের সঙ্গে ভাগ করে প্রধানমন্ত্রী তাঁর ট্যুইটে বলেন :
“উন্নতমানের স্বাস্থ্য পরিষেবা দেওয়ার ক্ষেত্রে এক বিশেষ মান তৈরি করার জন্য @AIIMSNagpur -এর সমগ্র দলকে জানাই অভিনন্দন।”
CG/PM/DM/
(
কৃষিমন্ত্রক
কৃষি ও কৃষক কল্যাণ মন্ত্রকের বিশ্ব নারকেল দিবস উদযাপন
নয়াদিল্লী, ২ সেপ্টেম্বর, ২০২১
কৃষি ও কৃষক কল্যাণ মন্ত্রক ইন্টারন্যাশন কোকোনাট কমিউনিটির প্রতিষ্ঠা দিবস উপলক্ষ্যে বিশ্ব নারকেল দিবস উদযাপন করেছে। ইউনাইটেড নেশন ইকোনমিক অ্যান্ড সোস্যাল কমিশন ফর এশিয়া অ্যান্ড দ্য প্যাসিফিকের অধীনস্থ সংস্থা ইন্টারন্যাশনাল কোকোনাট কমিউনিটি । নারকেল দিবস উপলক্ষ্যে আয়োজিত অনুষ্ঠানে কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর প্রধান অতিথি হিসেবে উপস্থিত ছিলেন। তিনি বলেন, ভারত নারকেল উৎপাদনে প্রথম সারির দেশ। ২০২০-২১ অর্থবর্ষে ২,১২,০৭০ লক্ষ নারকেল ভারতে উৎপাদিত হয়েছিল যার পরিমাণ সারা বিশ্বের নিরিখে ৩৪ শতাংশ। এদেশে প্রতি হেক্টর জমিতে ৯৬৮৭টি নারকেল উৎপন্ন হয় যা বিশ্বে সর্বোচ্চ। নারকেল থেকে উৎপাদিত সামগ্রীর সঙ্গে যুক্ত শিল্প এদেশে বৃদ্ধি পাচ্ছে। এর ফলে কৃষকদের কর্মসংস্থান বাড়ছে।
২৩তম বিশ্ব নারকেল দিবসের মূল ভাবনা ‘কোভিড পরিস্থিতি এবং তার পরবর্তী সময়ে সুরক্ষিত, সমন্বিত, প্রাণবন্ত ও স্থিতিশীল নারকেল উৎপাদক সম্প্রদায় গড়ে তোলা।’ নারকেলের গুণাগুণ সম্পর্কে সচেতন করে তোলার জন্য নারকেল উন্নয়ন পর্ষদ প্রতি বছর এই দিনটি উদযাপন করে।
কেন্দ্রীয় কৃষি মন্ত্রী বলেন, দেশের অর্থনীতিতে নারকেলের গুরুত্বপূর্ণ ভূমিকা রয়েছে। তিনি এই ক্ষেত্রের সম্ভাবনাকে পুরো কাজে লাগানোর পরামর্শ দেন। নারকেল চাষিদের কেন্দ্রের পক্ষ থেকে সব ধরণের সহায়তার আশ্বাস দিয়ে মন্ত্রী জানান প্রধানমন্ত্রী কৃষকদের আয় বৃদ্ধির বিষয়ে সব রকমের উদ্যোগ নিয়েছেন। নারকেলের ন্যূনতম সহায়ক মূল্য বাড়ানো হয়েছে। শ্রী তোমর নারকেল চাষিদের আন্তর্জাতিক গুণমান বজায় রেখে ফসল উৎপাদনের পরামর্শ দেন যাতে নারকেলের রপ্তানী বৃদ্ধি পেতে পারে।
কৃষি ও কৃষক কল্যাণ প্রতিমন্ত্রী শ্রীমতি শোভা করন্দলাজে বলেন, যেহেতু আমাদের দেশে ক্ষুদ্র ও প্রান্তিক চাষির সংখ্যা বেশি তাই নারকেল উৎপাদনে একজোট হয়ে কাজ করলে কৃষকদের আয় বাড়বে। কৃষি প্রতিমন্ত্রী শ্রী কৈলাশ চৌধুরী জানান, প্রধানমন্ত্রীর পরামর্শক্রমে সরকার নারকেল চাষিদের রোজগার বাড়াতে বিভিন্ন উদ্যোগ নিয়েছে। কৃষিপণ্য উৎপাদক সংগঠন গড়ে তোলার মধ্য দিয়ে কৃষকদের কৃষিকাজে উৎসাহিত করা হচ্ছে। দপ্তরের সচিব শ্রী সঞ্জয় আগরওয়াল, নারকেল উন্নয়ন পর্ষদের চেয়ারম্যান শ্রী রাজবীর সিং অনুষ্ঠানে বিভিন্ন তথ্য তুলে ধরেন। নানা রাজ্যের উদ্যান পালন বিভাগের আধিকারিকরা এবং কৃষকরা এই অনুষ্ঠানে উপস্থিত ছিলেন। নারকেল চাষিদের ফলন বাড়ানোর বিষয়ে নানা পরামর্শ দেওয়া হয়েছে।
CG/CB/NS
(Visitor Counter : 136